PRIMĂRIA ORAŞ DETA

COMPARTIMENT URBANISM

Nr. 12386/02.12.2025
RAPORT 

privind aprobarea modificării fluxurilor de deșeuri în vederea prevenirii necolectării deșeurilor din U.A.T.-urile aferente Zonei 3 – Deta până la reluarea fluxului normal privind transferul deșeurilor prin Centrul de colectare Deta.
Având în vedere adresa nr. 9676/29.11.2025 a Asociației de Dezvoltare Intercomunitară de Deșeuri Timiș, notificarea POLARIS M. HOLDING S.R.L. nr. 22472/25.11.2025 privind suspendarea temporară a primirii deșeurilor în locațiile operate de Polaris M. Holding S.R.L, Decizia Consiliului Director ADID Timiș nr. 17/27.11.2025, Hotărârea AGA ADID Timiș-Zona 3 Deta nr. 34/27.11.2025, Contractul de prestări servicii pentru activitățile de sortare a deșeurilor reciclabile și tratare a deșeurilor reziduale în vederea valorificării energetice/reciclare nr. 4714/23.05.2025, încheiat între Asociația de Dezvoltare Intercomunitară Deșeuri Timiș și SUPERCOM S.A, Contractul nr. 8697/20.10.2025 de prestări servicii pentru activitățile de sortare a deșeurilor reciclabile, compostare deșeuri vegetale și transfer deșeuri reziduale și biodegradabile pentru tratare mecano-biologică, încheiat între Asociația de Dezvoltare Intercomunitară Deșeuri Timiș și ECO SERV TIMIȘ S.R.L., se impune aprobarea modificării fluxurilor de deșeuri pe o perioadă de 10 zile sau până la remedierea situației, începând cu data de 27.11.2025, prin descărcarea la Stația de Sortare Deșeuri Municipale Timișoara a deșeurilor reziduale din Zona 3 Deta în vederea transferului acestora pentru tratare mecano-biologică la Centrul de Management Integrat al Deșeurilor Bârcea Mare - județul Hunedoara prin intermediul ECO SERV TIMIȘ S.R.L.

În vederea prevenirii pe viitor a riscului apariției unei noi stări potențial generatoare de situații de urgență cu impact asupra sănătății populației și a mediului înconjurător în județul Timiș,  Comitetul Județean pemtru Situații de Urgență, întrunit în ședință în data de 25.11.2025,  a aprobat Hotărârea nr. 5/25.11.2025 prin care se încearcă soluționarea blocajul apărut în cadrul gestionării deșeurilor din cadrul Sistemului Integrat de Management al Deșeurilor Timiș ca urmare refuzului primirii deșeurilor municipale la Centrul de colectare Deta de către S.C. POLARIS M. HOLDING S.R.L., operator care gestionează Centrul de colectare Deta, în vederea prevenirii necolectării deșeurilor din U.A.T.-urile aferente Zonei 3 – Deta până la reluarea fluxului normal privind transferul deșeurilor prin Centrul de colectare.

